text: Lig fundet ved siden af tom gummibåd
  13 juli 2015 kl. 04.58
  Politiet formoder, at der er tale om en tysk mand, fordi ingen har meldt ham savnet i Danmark.
  Liget af en mand på cirka 50 år blev søndag morgen fundet på stranden syd for Gammelmark Strand Camping ved Broager.
  Manden blev fundet lidt sydligere for gummibåden, ved Skeldebro, ikke langt fra en tom gummibåd, som politiet søndag efterlyste ejeren af. Men da ingen har meldt manden savnet, vælger politiet at fortælle om den dødfundne.
  - Vi har en formodning om, at han har noget med båden at gøre. Vi tror, at han er tysker, og vi har underrettet tysk politi, siger vagtchef Erik Lindholdt til TV SYD.
  Båden blev fundet uden motor, der formentlig er faldet af, og der var to fiskestænger i den tomme båd på stranden ved Broager.
  Den manglende motor kan muligvis være årsag til, at manden er faldet over bord, hvis han har forsøgt at reparere den eller fiske den op af vandet, men politiet kender ikke til årsagen.
  Lokalpolitiet i Sønderborg arbejder mandag videre med at opklaringen af mandens identitet.
  